KOMMISSIONENS FORORDNING (EF) Nr. 563/2000

af 15. marts 2000

om ændring af Rådets forordning (EF) nr. 1981/94 vedrørende fællesskabstoldkontingenter for visse varer med oprindelse i Marokko og om ændring af Rådets forordning (EF) nr. 934/95 vedrørende statistisk fællesskabstilsyn inden for rammerne af referencemængder for en række varer med oprindelse i Marokko

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1981/94 af 25. juli 1994 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet og Vestbredden og Gaza-striben og om retningslinjer for forlængelse og tilpasning af disse toldkontingenter(1), senest ændret ved Kommissionens forordning (EF) nr. 2530/1999(2), særlig artikel 6 og 7, og

under henvisning til Rådets forordning (EF) nr. 934/95 af 10. april 1995 om indførelse af toldlofter og et statistisk fællesskabstilsyn inden for rammerne af referencemængder for en række varer med oprindelse i Cypern, Egypten, Jordan, Israel, Tunesien, Syrien, Malta, Marokko og Vestbredden og Gazastriben(3), senest ændret ved Kommissionens forordning (EF) nr. 519/98(4), særlig artikel 3 og 4, og

ud fra følgende betragtninger:

(1) Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side(5). I henhold til denne aftale kan visse varer med oprindelse i Marokko ved indførsel i Fællesskabet nyde fordel af toldindrømmelser inden for rammerne af fællesskabstoldkontingenter eller af fællesskabsovervågning af referencemængderne.

(2) I henhold til hvilken aftale, der gælder, forhøjes toldkontingentmængderne og referencemængderne for visse varer hvert år fra 1. januar 1997 til 1. januar 2000 i fire lige store rater, der hver udgør 3 % af basismængderne angivet i aftalen. De i aftalen for 1997, 1998 og 1999 forudsete forøgelser har ikke kunnet finde sted, på grund af at aftalen først trådte i kraft i 2000, imidlertid bliver der i de i nærværende forordning anførte mængder for disse toldkontingenter og referencemængder taget hensyn til de fire forhøjelser.

(3) I den første periode, hvor ordningen anvendes, beregnes mængderne af de nye toldkontingent- og referencemængder samt de forhøjede toldkontingent- og referencemængder i forhold til mængderne anført i nærværende forordning under hensyntagen til, hvor stor en del af perioden der er forløbet inden datoen for ikrafttrædelsen af ovennævnte aftale.

(4) For at de indrømmelser, der er fastlagt i ovennævnte aftale, kan finde anvendelse, bør forordning (EF) nr. 1981/94 og forordning (EF) nr. 934/95 ændres.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

1. I forordning (EF) nr. 1981/94 erstattes tabellen i bilag IV vedrørende fællesskabstoldkontingenterne for visse varer med oprindelse i Marokko med tabellen i bilag I til nærværende forordning.

2. For den løbende kontingentperiode tages der ved beregningen af de respektive toldkontingenter omhandlet i bilag I til nærværende forordning hensyn til de mængder, der er importeret inden for rammerne af toldkontingenterne med ordrenumrene 09.1105, 09.1107, 09.115, 09.1119, 09.1122, 09.1123, 09.1124, 09.1127, 09.1131, 09.1133, 09.1135, 09.1136, 09.1137 og 09.1190, der finder anvendelse i overensstemmelse med forordning (EF) nr. 1981/94.

Artikel 2

I bilag II i forordning (EF) nr. 934/95 erstattes referencemængderne for varer med oprindelse i Marokko med de referencemængder, der er anført i bilag II til nærværende forordning.

Artikel 3

I den første periode, hvor ordningen anvendes, beregnes mængderne af de nye toldkontingent- og referencemængder samt de forhøjede toldkontingent- og referencemængder i forhold til mængderne anført i nærværende forordning under hensyntagen til, hvor stor en del af perioden der er forløbet inden datoen for ikrafttrædelsen af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side.

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. marts 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. marts 2000.

På Kommissionens vegne

Frederik BOLKESTEIN

Medlem af Kommissionen

(1) EFT L 199 af 2.8.1994, s. 1.

(2) EFT L 306 af 1.12.1999, s. 17.

(3) EFT L 96 af 28.4.1995, s. 6.

(4) EFT L 66 af 6.3.1998, s. 3.

(5) Endnu ikke offentliggjort i EFT.

BILAG I

"BILAG IV

MAROKKO

>TABELPOSITION>"

BILAG II

Referencemængder for produkter med oprindelse i Marokko

>TABELPOSITION>